Terwyl daar baie nuus in die landboubedryf en landswyd is oor die dag Zero wat nader staan vir Kaapstad, kry ander provinsies in Suid-Afrika soos die Oos- en Noord-Kaap ook swaar as gevolg van ‘n watertekort.
Die Oos-Kaap en die Noord-Kaap staar dieselfde waterkrisis as die Wes-Kaap in die gesig. Die Kougadam wat water aan Port Elizabeth en die omliggende landelike gebiede in die Oos-Kaap verskaf, het ‘n damvlak gehad wat op 9,2% gestaan het vir die week geëindig 2 Februarie voor dit onlangs gereën het. Die reën sal dit waarskynlik na 12% toe lig. Die westelike dele van die Noord-Kaap ervaar ook ‘n droogte en die veeboere in hierdie streek is onder geweldige druk.